Key สำคัญในการทำการตลาดออนไลน์ คืออะไร
1. คุณภาพของ Content
2. มีความรู้และพัฒนาให้ชำนาญเรื่อง Content Marketing
3. การใช้ Content เพื่อให้โดนใจกลุ่มเป้าหมาย
4. ประโยชน์และคุณค่าจาก Content
คำตอบที่ถูกต้องได้แก่ 2.  เพราะว่า เพราะ Key สำคัญในการทำการตลาดออนไลน์ คือ ต้องมีความรู้ และพัฒนาให้ชำนาญเรื่อง Content Marketing รวมถึงการเลือกใช้เครื่องมือต่าง ๆ ให้เหมาะสมกับกลุ่มลูกค้า ถ้า SMEs เข้าใจตรงจุดนี้ โอกาสที่จะทำธุรกิจออนไลน์ขายได้แบบยั่งยืนมีสูง

สิ่งที่ SMEs ควรคิดและวางแผนก่อนที่ทำสินค้า ตลอดไปจนการวางแผนขายสินค้า นั่นคือ จะใช้ “Content” แบบไหน ส่งไปช่องทางไหน เพื่อให้โดนใจกลุ่มเป้าหมาย หล่อเลี้ยงสาระความบันเทิงกับพวกเขาจนสามารถสร้างความเชื่อให้เขามาเป็นลูกค้าได้

ในกระบวนการทำธุรกิจเรื่องคุณภาพของสินค้าเป็นเรื่องสำคัญ SMEs เข้าใจตรงจุดนี้ดีแน่นอน แต่ในกระบวนการทำการตลาดไม่ว่าจะเป็นออนไลน์หรือออฟไลน์ “คุณภาพของ Content” กลับเป็นเรื่องสำคัญประเด็นแรกในการเข้าตลาด สร้างการรับรู้ สร้างแบรนด์ สร้างความจงรักภักดี ให้กับแบรนด์ให้กับสินค้าและบริการของแต่ละคน

เพราะฉะนั้น ต้องมาวางแผนเรื่องการทำ Content Marketing กันมากยิ่งขึ้น โดยมีขั้นตอนเบื้องต้นให้ดังนี้

5 Content marketing pre-planning By Taokaemai

1. ถามตัวเองทุกครั้งก่อนสร้าง Content อะไรสักอย่างขึ้นมาว่า “Content” นี่ส่งให้ใคร

2. จะใช้ช่องทางไหนบ้างเพื่อที่จะส่งสาร เนื้อหาสาระบันเทิงนี้ให้ถึงมือกลุ่มเป้าหมาย

3. เมื่อเขาได้รับแล้วเขาจะได้ ประโยชน์ (Benefit) และ คุณค่า (Value) อะไรจาก Content ที่สร้างขึ้นมา

4. เมื่อเขารู้ว่าเขาได้ประโยชน์และเห็นคุณค่าแล้วสิ่งที่เขาต้องทำต่อไปคืออะไร (Action) เช่น บอกต่อ (แชร์) หรือหันกลับมาดูแลตัวเองโดยการเริ่มที่จะเลือกสินค้าที่ช่วยเขาแก้ปัญหา (ซึ่งอาจจะยังไม่ใช่สินค้าหรือบริการของตนเองก็ได้)

5. ภาพลักษณ์ในสายตาของผู้ที่ได้รับ Content เหล่านั้น เขาเห็นเป็นอย่างไร หากอยากได้เขาเป็นมิตร ก็ต้องหยิบยื่นความเป็นมิตรให้เขาก่อน หากต้องการให้เขาเป็นลูกค้า ก็ต้องหยิบยื่นความคุ้มค่าให้กับเขาเป็นตัวเลือก สุดท้ายเขาจะเลือกตนเองเป็นอันดับแรก